Държавен вестник, бр. 94, 2002 г., стр. 48

С Т Р .  48
Д Ъ Р Ж А В Е Н   В Е С Т Н И К
Б Р О Й  94
4. Договарящата страна, която предоставя
данните, носи отговорност за верността им. Ако
се докаже, че предоставените данни са неверни,
замолената договаряща страна ще бъде уведо-
мена колкото е възможно по-бързо. В такъв
случай замолената договаряща страна е длъж-
на да коригира неверните данни.
5. Ако се установи, че данните, които са били
предоставени, не се отнасят за молещата дого-
варяща страна, данните се унищожават по мол-
ба на страната, която ги е предоставила.
6. Замолената договаряща страна съобщава
на молещата договаряща страна валидните по
нейното законодателство срокове за унищожа-
ване на данните. Независимо от тези срокове
съобщените лични данни се унищожават, кога-
то престанат да бъдат необходими. Замолената
договаряща страна трябва да бъде своевремен-
но информирана за унищожаването на преда-
дените данни, както и за причините за това уни-
щожаване. В случай на прекратяване на дейст-
вието на това споразумение всички данни, кои-
то са били придобити по време на действието
му, трябва да се унищожат.
7. Договарящите страни предоставят инфор-
мация на лицето, за което е обменена инфор-
мация, и за начина, по който тя ще бъде използ-
вана, ако това е разрешено от националните
законодателства на договарящите страни, ос-
вен ако договарящата страна, която предоста-
вя информацията, откаже тази информация да
бъде предоставена на засегнатото лице.
8. Договарящите страни са длъжни да водят
регистър за всички предадени, приети, подле-
жащи на унищожаване и унищожени данни.
9. Договарящите страни са длъжни да опазват
получените данни от нерегламентиран достъп и
от неправомерни промени или разпространение.
Член 8
Работен език на сътрудничеството
Работният език на сътрудничеството в рам-
ките на това споразумение е английският език.
Член 9
Работни срещи
С цел увеличаване ефективността от сът-
рудничеството договарящите страни провеж-
дат срещи на експертно ниво в съответната
област всеки път когато договарящите стра-
ни се споразумеят относно необходимостта от
такава среща.
Член 10
Смесена комисия
(1) Договарящите страни създават Смесена
комисия, отговаряща за сътрудничеството по
това споразумение. Тя е съставена от равен брой
представители на договарящите страни. Дого-
варящите страни се уведомяват взаимно по
дипломатически път за своите представители в
Смесената комисия.
(2) Смесената комисия провежда работни
срещи веднъж годишно на разменни начала в
държавите на договарящите страни, като мо-
гат да бъдат договаряни и допълнителни сре-
щи, в случай че договарящите страни се спора-
зумеят за необходимостта от това.
Член 11
Разходи
Договарящите страни поемат самостоятел-
но разходите, свързани с изпълнението на това
споразумение, освен ако не е уговорено друго.
Член 12
Решаване на спорните въпроси
Споровете, възникващи във връзка с тълку-
ването или изпълнението на това споразуме-
ние, се решават чрез консултации и преговори
между договарящите страни.
Член 13
Отношение към други договори.
Изменения и допълнения
(1) Това споразумение не засяга правата и
задълженията на договарящите страни, произ-
тичащи от други международни договори, по
които техните държави са страни.
(2) По взаимно съгласие на договарящите
страни това споразумение може да се изменя и
допълва в писмена форма, като измененията и
допълненията влизат в сила съгласно процеду-
рата, предвидена за влизане в сила на самото
споразумение.
Член 14
Срок
(1) Това споразумение се сключва за неоп-
ределен срок.
(2) Всяка договаряща страна може да прекра-
ти това споразумение едностранно с писмено
предизвестие по дипломатически път. Прекра-
тяването влиза в сила след изтичането на 6 ме-
сеца считано от датата на връчване на нотата за
прекратяване на другата договаряща страна.
Член 15
Влизане в сила
Това споразумение влиза в сила от датата на
получаване на втората от нотите, с които дого-
варящите страни взаимно се информират по
дипломатически път за изпълнението на изиск-
ванията на техните национални законодател-
ства за влизането му в сила.
Подписано в Дамаск на 20 март 2001 г. в два
оригинални екземпляра, всеки от които на бъл-
гарски, арабски и английски език, като и трите
текста имат еднаква сила. В случай на разли-
чия в тълкуването меродавен е текстът на ан-
глийски език.
За Министерството
За Министерството
на вътрешните работи
на вътрешните работи
на Република
на Сирийската
България:
арабска република:
Марин Райков,
Мохамед Харба,
заместник-министър
министър на
на външните работи
вътрешните работи
51636